આણંદનું રેલવે સ્ટેશન છેલ્લાં કેટલાક સમયથી અસામાજીક તત્વોનો અડ્ડો બની જવા પામ્યું છે. રેલવે સ્ટેશન અને મુસાફરખાના તેમજ પાર્કિંગની જગ્યાને અસામાજીક તત્વોએ અડ્ડા બનાવી દીધા છે. જેને લઈને મુસાફરો માટે સહેજ પણ સલામત રહેવા પામ્યુ નથી. પોલીસ દ્વારા કોઈપણ જાતનું ચેકીંગ કરવામાં આવતુ નથી જેને લઈને આ શખ્સો બેફામ બન્યા છે. મુસાફરખાનાથી રેલવે પ્લેટફોર્મ પર જતા સમયે પણ કોઈ રોકટોક કરવામાં આવતી નથી, રેલવે અને આરપીએફ પોલીસની નિષ્ક્રિયતાને કારણે આણંદનું રેલવે સ્ટેશન મુસાફરો કરતા અસામાજીક તત્વોથી ભરાયેલું જોવા મળી રહ્યું છે.